Jaakko Impiö

Jaakko Impiö (s. 15. marraskuuta 1996 Rovaniemi, Suomi) on suomalainen ruoka-alan yrittäjä, kokki ja tuottaja. Hän on Tastery-nimisen ruokasisältöihin erikoistuneen tuotantoyhtiön perustaja ja vastaava tuottaja. Tastery tuottaa reseptejä, ruokavideoita ja -kuvia sekä mainoksia ja dokumentaarisia sisältöjä. Tasteryn asiakkaisiin lukeutuu useita Suomen ja maailman suurimpia ruoka-alan yrityksiä.

Ura 
Impiö aloitti työskentelyn ammattikeittiössä 15-vuotiaana Porvoossa. Myöhemmin hän työskenteli muutosyhtiö Trainers’ Housella seniormarkkinoijan ja sittemmin sisäisen valmentajan roolissa. Tuona aikana Impiö päätti ryhtyä tavoittelemaan uraa ruoan parissa ja hakeutui Ravintolakoulu Perhoon. Hän suoritti lähes kaikki opintonsa harjoittelemalla helsinkiläisissä huippuravintoloissa, kuten legendaarisessa ravintola Palacessa. Kokin opintojensa jälkeen Impiö päätti lähteä Ranskaan hiomaan taitojaan gastronomian parissa. Hän pääsi töihin 3 Michelin-tähden ravintolaan, Mirazuriin, Ranskan Rivieralle. Tuona samana vuonna Mirazur valittiin The World's 50 Best Restaurants -äänestyksessä maailman parhaaksi ravintolaksi. Impiö työskenteli ravintolassa ensin tarjoilijana ja sitten mm. ravintolan leipurina.

Ranskasta palattuaan vuonna 2020 Jaakko Impiö perusti Tasteryn. Tarkoitus oli hänen mukaansa luoda aidosti hyödyllinen palvelu, jonka avulla ihmiset voisivat helposti oppia ruoanlaittoa. Tastery on heti alusta alkaen ollut tekemisissä kaupallisen sisällön kanssa ja keskittyy nykyään yksinomaan yrityksille ja yhdistyksille keskittyvään sisällöntuotantoon. Tastery tuottaa sisältöjä useissa eri formaateissa lyhyistä ruoanvalmistusvideoista pidempiin dokumentaarisiin sisältöihin. Tasteryn repertuaariin sisältyy ruoanvalmistukseen liittyvien tuotantojen lisäksi myös laajemmin kulttuurillisiin ilmöihin, kuten musiikkiin ja muotiin liittyviä hankkeita.

Lähteet 
 https://www.soppa365.fi/artikkeli/artikkelit/suomalainen-jaakko-22-tyoskentelee-maailman-parhaaksi-valitussa-ravintolassa
 https://www.iltalehti.fi/ruoka-artikkelit/a/94efad05-815c-4547-9121-9e93d7dc139d
 https://www.uusimaa.fi/paikalliset/1407217
 https://www.lansivayla.fi/paikalliset/1344495
 https://www.youtube.com/watch?v=FOglh4imRd0&feature=emb_logo
 https://wwf.fi/wwf-lehti/wwf-lehti-4-2020/nuori-kokki-uskoo-ymparistoystavallisyyden-kasvavan-ruoka-alalla/ 
 www.tastery.fi

Elävät henkilöt
Vuonna 1996 syntyneet
Suomalaiset kokit
Suomalaiset yrittäjät